Document ID: /fineweb-2-swissfilter-quality_10-filterrobots/filtered/02038.jsonl.gz/2815

4. ligia - terrada el derbi
Pil davos giug dalla sesiun d'atun ha Trun/Rabius astgau beneventar ils vischins da Danis/Tavanasa a Pustget. Sil program steva pia il derbi tradiziunal, quei sco punct culminont la fin dalla sesiun. Secapescha ha il giug era uonn giu ina massa aspectaturs, quei da bellezia aura.
L'entschatta han omisduas equipas duvrau in mument tochen ch'ellas han anflau el giug. Tec a tec ein ils giugadurs dad omisduas varts vegni da crear in pèr schanzas. Certas ein stadas pulit malsegiras, autras meins. Gols ein denton curdai negins ell'emprema mesadad. Il giug ha oravontut viviu dalla tensiun avon pausa.
5. ligia - finiziun malgartegiada
Pil davos giug dalla sesiun d'atun ei la secunda equipa serendida a Razén. L'equipa ei dapi uonn niev ella gruppa ed ha tochen da cheu mussau bunas prestaziuns.
Quei ei deplorablamein era il cass encunter Trun/Rabius. Da pausa meina il caucasa cun 2:0, in resultat che lai sminar nuot nausch. Anzi ei la differenza da dus gols buca nunpusseivla d'egalisar - teoreticamein. Praticamein ha ei denton viu ora tut auter suenter pausa. Aschia ha l'equipa da Razén dau vinavon in bien ballapei ed ha sittau in gol suenter l'auter. Sil pli tard suenter il tschunavel cuntergol ein ils giugadurs dalla secunda buca pli sedustai cun tutta forza e quei ha Razén nezegiau.